Чарлс Симиќ

Чарлс Симиќ (,  - , ) – српско-американски поет, есеист и преведувач. Еден од најзначајните американски и светски поети и есеисти. Во 1990 година ја добил Пулицеровата награда за поезија, а во 2017 добитник е на Златниот венец на Струшките вечери на поезијатаЧарлс Симиќ е добитник на „Златниот венец“ на СВП за 2017 на семрежното место на СВП.

Животопис
Чарлс Симиќ е роден како Душан Симиќ во 1938 година во Белград. Во 1953 година со семејството се сели во САД, претходно поминувајќи година дена во ПаризЧарлс Симић: Школу живота сам научио у Београду („Политика”, 1. септембар 2017). Песни почнал да пишува во средно училиште, како што изјавува во едно интервју, за да им се допадне на девојките. На неговите поетски почетоци особено влијаеле американските поети: Волт Витмен, Емили Дикинсон, Волас Стивенс и др. Неговата прва стихозбирка „Што вели тревата“ (1967) одлично е примена од страна на критиката

Како преведувач е особено значаен за популаризација на поезијата на значајни поети од јужносвловенските земји. На англиски превел поезија од: Васко Попа, Иван В. Лалиќ, Љубомир Симовиќ, Милорад Павиќ, Бранко Миљковиќ, Новица Тадиќ, Радмила Лазиќ, како и три антологии на модерна српска поезија, Славко Михалиќ од Хрватска, Томаж Шаламун од Словенија. На англиски препеал и една збирка поезија од Славко Јаневски (2002).

Од 1973 година бил професор на универзитетот во Њу Хемпшир, каде предавал американска книжевност и творечко пишување. Живеел во Стафорд, Њу Хемпшир, а починал во Довер, Њу Хемпшир.

Дела
Поетски збирки:
1967, Што вели тревата
1969, Некаде меѓу нас каменот фаќа белешки
1971, Разградување на тишината
1972, Бело
1974, Враќање на местото осветлено со чаша млеко
1977, Харонова космологија
1978, Училиште за темни мисли
1980, Класични игри од балската сала
1982, Острини
1986, Бескрајна тага
1989, Светот не завршува
1990, Книга на богови и ѓаволи
1992, Хотел Несоница
1994, Венчавка во пеколот
1996, Шетајќи со црна мачка
1999, Jackstraws
2001, Ноќен излет
2003, Гласот во 3 попладне: избрани доцни и нови песни
2005, Моето немо страдање
2006, Мајмуни околу нас
2008, Таа ситница
2010, Мајстор на метаморфози
2015, Лудак

Збирки есеи:
1983, Творечки чин
1992, Четири творечки варијации
1993, 2008, Алхемија на ситничарницата
1995, Невработениот гледач
2003, Метафизичар во мракот
2006, И ѓаволот е поет

Награди
Пулицерова награда за поезија
Награда „Едгар Алан По“
Награда на Американската академија
Меѓународна награда за поезија „Грифин“
Награда „Валас Стивенс“
Награда Poeta Laureatus на Конгресната библиотека во Вашингтон
Награда на српскиот ПЕН центар за превод на српската литература
Медалја „Роберт Фрост“ за животно дело во поезијата
Награда Вилчек за уметност и хуманистика
Награда „Босански свеќак“ на меѓународната поетска манифестација „Сараевски денови на поезијата“
Златен венец на „Струшките вечери на поезијата“

Наводи

Надворешни врски

Портрет
Profile and poems of Charles Simic, including audio files, at the Poetry Foundation.
Profile and poems written and audio at Poetry Archive
poets.org biography, poems written and audio
Griffin Poetry Prize biography and video clip
Hossack, Irene. "Charles Simic". The Literary Encyclopedia; first published May 4,  2006.

Дела
Charles Simic Poetry, published in Issue Three and Issue Four of The Coffin Factory
Charles Simic Online Resources, Library of Congress
Audio recording (.mp3) of Charles Simic reading at the Key West Literary Seminar, 2003
"Seven Prose Poems" by Charles Simic in The Cafe Irreal Issue 13, February 1, 2005
Simic reading from a collection of his own works (Audio, 14 mins)
Video of Charles Simic reading at Boston University's Robert Lowell Memorial Lecture, 2009 (60 mins)
Simic author page and article archive from The New York Review of Books

Интервјуа и критики

Poetry featured in The Coffin Factory issues 3 and 4
The Cortland Review interview  (August 1998) 
 "Charles Simic: The Orphan Of Silence"; Doctoral thesis by Goran Mijuk , February 1, 2002
An Interview with Charles Simic by Dejan Stojanović Serbian Magazine, August 9–23, 1991 (No. 89)
SESSIONS: Confessions of a Poet Laureate , shorts.nthword.com, April 18, 2011
 2008 Bomb Magazine discussion between Charles Simic & Tomaž Šalamun 

Категорија:Американски поети
Категорија:Американски есеисти
Категорија:Американски преведувачи
Категорија:Српски писатели
Категорија:Добитници на Златен венец на Струшките вечери на поезијата
Категорија:Членови на Американската академија на уметностите и науките